एकता कपूर ने जम्मू-कश्मीर से धारा 370 हटाने पर किया ट्वीट, बोलीं- ये अतिवादी फैसला है लेकिन...  
जम्मू-कश्मीर से हटी धारा 370
धारा 370 पर एकता कपूर ने किया ट्वीट
सोशल मीडिया पर वायरल हुआ ट्वीट
जम्मू और कश्मीर (Jammu and Kashmir) से धारा 370 (Article 370) हटा दी गई है. आज सुबह 11 बजे राज्यसभा में गृह मंत्री अमित शाह (Amit Shah) ने भारी हंगामे के बीच इसका ऐलान किया. अमित शाह ने बताया कि धारा 370 (Article 370) के कई खंड लागू नहीं होंगे. सिर्फ खंड एक बचा रहेगा. जम्मू और कश्मीर (Jammu and Kashmir) को मिला विशेष राज्य का दर्जा भी अब खत्म हो चुका है. सरकार के इस फैसले को लेकर बॉलीवुड हस्तियों ने सोशल मीडिया पर खूब रिएक्शन दिए हैं. अब बॉलीवुड और टेलीविजन की दिग्गज प्रोड्यूसर एकता कपूर (Ekta Kapoor) ने भी सरकार के इस फैसले पर अपना रिएक्शन दिया है. प्रोड्यूसर एकता कपूर (Ekta Kapoor) ने इस अतिवादी फैसला बताया है. 
It's a radical desicion but need of the hour!! Only hope Kashmir stays safe !#historicaldayhttps://t.co/kANQx3xWPt

बॉलीवुड प्रोड्यूसर एकता कपूर (Ekta Kapoor) ने जम्मू-कश्मीर (Jammu and Kashmir) से धारा 370 (Article 370) हटाने के सरकार के फैसले पर ट्वीट किया हैः 'यह अतिवादी फैसला है लेकिन समय की जरूरत है!! सिर्फ यही उम्मीद करती हूं कि कश्मीर सुरक्षित रहे! ऐतिहासिक दिन.' हालांकि एकता कपूर ने यह ट्वीट एक ट्वीट के जवाब में दिया है. लेकिन उन्होंने धारा 370 को लेकर अपना रुख साफ कर दिया है. एकता कपूर का ये ट्वीट खूब वायरल हो रहा है.
बता दें कि बहुजन समाज पार्टी ने जम्मू और कश्मीर (Jammu and Kashmir) से धारा 370 (Article 370) को हटाने के फैसले का समर्थन किया है. बीएसपी के राज्यसभा सांसद सतीश चंद्र मिश्रा ने कहा, उनकी पार्टी अनुच्छेद 370 हटाने का पूरा समर्थन करती है. दूसरी ओर पीडीपी के राज्यसभा सांसद नजीर अहमद और एमएम फैयाज ने सरकार के फैसले का संसद परिसर में विरोध किया है. इससे पहले उनको राज्यसभा से बाहर जाने के लिए कहा गया.